- పున:పరిశీలిద్దామంటూ జైట్లీ వర్తమానం
- సరళతరం చేస్తామంటున ఆర్థిక శాఖ
ముంబయి: పన్ను చెలింపుదారులు ఆధార్‌ కార్డుతో సహా తమ బ్యాంకు ఖాతాల వివరాలను, విదేశీ పర్యటన విషయాలను వెల్లడించేలా పన్ను మదింపు పత్రాలలో (ఐటీఆర్‌) తీసుకురాదలచిన సవరణల అంశానికి బ్రేక్‌ పడింది. పన్ను చెల్లింపుదారులు, ఆర్థిక రంగ నిపుణుల నుంచి ఈ అంశంపై తీవ్ర విమర్శలు వెల్లువెత్తడంతో ప్రభుత్వం కొంత వనక్కి తగ్గినట్లు సమాచారం. పన్ను చెల్లింపుదారు సమస్త సమాచారం సేకరించే ఉద్దేశంతో వివిధ అంశాలను తెలుసుకొనేలా కొత్త ఐటీఆర్‌ ఫారాలను ప్రత్యక్ష పన్నుల బోర్డు నోటిఫై చేసిన సంగతి తెలిసిందే. తీవ్ర వ్యతిరేకతల నేపథ్యంలో ఈ అంశాపై ప్రభుత్వం పునరాలోచన జరపనున్నట్లు ఆర్థిక శాఖ తెలిపింది. ఐటీఆర్‌లను మరింత సరళంగా అందుబాటులోకి తేనున్నట్లు వెల్లడించింది. కొత్త ఐటీఆర్‌ల విషయమై అమెరికా పర్యటనలో ఉన్న ఆర్థిక మంత్రి తనకు ఫోన్‌ చేశారని..ఈ మొత్తం అంశాన్ని పున: సమీక్షిద్దామని, వీలైనంత సరళతరం చేద్దామని చెప్పినట్లు రెవెన్యూ శాఖ కార్యదర్శి శక్తికాంత్‌దాస్‌ తెలిపారు. 2014-15 సంవత్సరాలకు చెందిన ఐటీఆర్‌ ఫారాల సవరణల విషయమై సమాజంలోని వివిధ పన్ను చెలింపు వర్గాల వారు నిపుణుల వెలువరించిన అశక్తత వెల్లడైన నేపథ్యంలో ఈ నిర్ణయం తీసుకున్నట్లు ఆయన వెల్లడించారు.
మీ స్నేహితులకు రికమెండ్ చెయ్యండి